
Uznesenie Mestský súd Bratislava II v právnej veci účastníkov konania: matky - O. Ž., nar. XX.XX.XXXX, trvale bytom I. XXXX/XX, N., súčasne bytom N. Ž. W. N. W. Ž., O. X, N. a muža, ktorého otcovstva má byť určené: B. U., nar. XX.XX.XXXX, trvale bytom C. XXX/XXA, R. S., prechodne bytom Z. XXXX/XXA, N., v konaní na návrh matky o určenie otcovstva k mal. dieťaťu: S. W., nar. XX.XX.XXXX, takto rozhodol: I. Súd konanie zastavuje pre nezaplatenie súdneho poplatku. II. Žiaden z účastníkov nemá nárok na náhradu trov konania. odôvodnenie: 1. Návrhom doručeným tunajšiemu súdu dňa 21.02.2024 sa navrhovateľka domáha určenia otcovstva B. U. a úpravy výkonu rodičovských práv a povinností k mal. S.. 2. Výzvou zo dňa 23.02.2024 súd vyzval navrhovateľku na zaplatenie súdneho poplatku za podanie návrhu vo veci samej vo výške 66,00 eur. Výzva bola navrhovateľke doručená dňa 01.03.2024. 3. Navrhovateľka dňa 11.03.2024 doručila tunajšiemu súdu návrh na oslobodenie od súdnych poplatkov, ktorý po výzve súdu dňa 25.03.2024 doplnila. 4. Uznesením tunajšieho súdu č. k. 73Pc/9/2024-28 zo dňa 27.03.2024 súd nepriznal navrhovateľke oslobodenie od súdnych poplatkov a poskytol jej dodatočnú 10 dňovú lehotu na zaplatenie vyrubeného súdneho poplatku. 5. Navrhovateľka súdny poplatok za návrh na začatie konania nezaplatila v určenej 10 dňovej lehote, ani ku dňu vyhotovenia tohto rozhodnutia. 6. Podľa § 5 ods. l písm. a) zákona č. 71/1992 Zb. o súdnych poplatkoch a poplatku za výpis z registra trestov (ďalej len „zákon o súdnych poplatkoch“), poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 7. Podľa § 10 ods. 1 zákona o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
8. Z dôvodu nezaplatenia súdneho poplatku v stanovenej lehote, resp. ani do vydania tohto rozhodnutia, súd s poukazom na vyššie citované zákonné ustanovenia rozhodol tak, že konanie zastavil. 9. O trovách konania súd rozhodol podľa ustanovenia § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu odvolanie nie je prípustné (§ 357 CSP). Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť (§ 239 ods. 1 CSP). Sťažnosť môže podať ten, v koho neprospech bolo uznesenie vydané (§ 240 CSP). Sťažnosť sa podáva v lehote 15 dní od doručenia uznesenia na tunajšom súde. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup súdu alebo uznesenie súdu považuje za nesprávne a čoho sa sťažovateľ domáha (§ 127 ods. 1 a 2, § 243 CSP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2024:1224200568.2 (dáta aktuálne k 15. 11. 2026). Záväzné je znenie zverejnené súdom.




